|  |
| --- |
| Masarykova cesta 161000 LjubljanaSlovenijae-naslov: gp.mvzi@gov.si  |
| Številka: 0070-6/2025/12 |
| Ljubljana, dne 8. 9. 2025 |
| EVA 2025-3360-0007 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Sklep o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije (EVA 2025-3360-0007) – predlog za obravnavo** |
| **1. Predlog sklepov vlade:** |
| Na podlagi 6. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25-ZF), 43. člena Zakona o znanstvenoraziskovalni in inovacijski dejavnosti (Uradni list RS, št. 186/21, 40/23, 102/24 in 40/25), prvega odstavka 52. člena Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25) in v skladu s 6. členom Zakona o javnih agencijah (Uradni list RS, št. [52/02](http://www.uradni-list.si/1/objava.jsp?sop=2002-01-2527), [51/04](http://www.uradni-list.si/1/objava.jsp?sop=2004-01-2307) – EZ-A in [33/11](http://www.uradni-list.si/1/objava.jsp?sop=2011-01-1590) – ZEKom-C) je Vlada Republike Slovenije na svoji .. seji dne … sprejelaSKLEPVlada Republike Slovenije je sprejelaSklep o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije in ga objavi v Uradnem listu Republike Slovenije.Priloga: * predlog Sklepa o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije

Prejmejo:* Ministrstvo za visoko šolstvo, znanost in inovacije,
* Ministrstvo za javno upravo,
* Ministrstvo za finance,
* Služba Vlade Republike Slovenije za zakonodajo,
* Ministrstvo za gospodarstvo, turizem in šport,
* Javna agencija za znanstvenoraziskovalno in inovacijsko dejavnost Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Igor Papič, minister
* dr. Jure Gašparič, državni sekretar,
* dr. Tomaž Boh, generalni direktor Direktorata za znanost in inovacije
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Z gradivom se v skladu s prvim odstavkom 52. člena Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25) predlaga sprejem Sklepa o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije, s katerim se kot bistveno veljavni Sklep o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) usklajuje z določbami Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), usklajuje pa se tudi dejavnosti agencije z novo Standardno klasifikacijo dejavnosti v skladu z drugim odstavkom 9. člena Uredbe o standardni klasifikaciji dejavnosti (Uradni list RS, št. 27/24 in 45/25). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
|   |
| **7.b Predstavitev ocene finančnih posledic pod 40.000 EUR:**Gradivo nima dodatnih finančnih posledic za Proračun Republike Slovenije oziroma druga javnofinančna sredstva.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sedmi odstavek 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) določa, da se pri pripravi sklepa javnosti ne povabi k sodelovanju. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **dr. Igor Papič** **minister****Priloga:*** Predlog Sklepa o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije
* Obrazložitev
 |

**PREDLOG**

Na podlagi 43. člena Zakona o znanstvenoraziskovalni in inovacijski dejavnosti (Uradni list RS, št. 186/21, 40/23, 102/24 in 40/25), prvega odstavka 52. člena Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25) in v skladu s 6. členom Zakona o javnih agencijah (Uradni list RS, št. [52/02](http://www.uradni-list.si/1/objava.jsp?sop=2002-01-2527), [51/04](http://www.uradni-list.si/1/objava.jsp?sop=2004-01-2307) – EZ-A in [33/11](http://www.uradni-list.si/1/objava.jsp?sop=2011-01-1590) – ZEKom-C) Vlada Republike Slovenije izdaja

**Sklep o spremembah in dopolnitvah**

**Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije**

**1. člen**

V Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se v 2. členu v drugem odstavku besedilo »Uradni list RS, št. 186/21 in 40/23« nadomesti z besedilom »Uradni list RS, št. 186/21, 40/23, 102/24 in 40/25«.

**2. člen**

V 6. členu se v drugem odstavku za besedilom »državnega proračuna« doda besedilo »oziroma iz sredstev proračuna EU«.

**3. člen**

Besedilo 7. člena se spremeni tako, da se glasi:

»Dejavnosti agencije v skladu z Uredbo o standardni klasifikaciji dejavnosti (Uradni list RS, št. 27/24 in 45/25) so:

|  |  |
| --- | --- |
| J/58.1 | Izdajanje knjig, časopisov in drugo založništvo, razen izdajanja programske opreme, |
| K/63.1 | Dejavnosti v zvezi z računalniško infrastrukturo, obdelavo podatkov in gostovanjem ter povezane dejavnosti, |
| K/63.91 | Dejavnosti spletnih iskalnikov, |
| N/70.2 | Drugo podjetniško in poslovno svetovanje, |
| N/72 | Znanstvena raziskovalna in razvojna dejavnost, |
| N/73.2 | Raziskovanje trga in javnega mnenja, |
| O/77.4 | Dajanje pravic uporabe intelektualne lastnine v zakup, razen avtorsko zaščitenih del, |
| O/82.1 | Pisarniške dejavnosti, |
| O/82.300 | Organiziranje razstav, sejmov, srečanj, |
| O/82.990 | Druge spremljajoče poslovne storitvene dejavnosti, d. n., |
| P/84.110 | Splošna dejavnost javne uprave, |
| P/84.130 | Urejanje gospodarskih področij za učinkovitejše poslovanje, |
| Q/85.5 | Drugo izobraževanje, izpopolnjevanje in usposabljanje, |
| Q/85.59 | Drugo izobraževanje, izpopolnjevanje in usposabljanje, d. n.,  |
| S/91.120 | Dejavnost arhivov, |
| T/94.120 | Dejavnost strokovnih združenj.«. |

**4. člen**

Besedilo 9. člena se spremeni tako, da se glasi:

»Agencija na področju inovacijske dejavnosti opravlja zlasti naslednje naloge:

1. izvaja programe in ukrepe za spodbujanje tehnološkega razvoja in inovacijske dejavnosti s kontinuiranim izvajanjem instrumentov v skladu s 14. členom Zakona o znanstvenoraziskovalni in inovacijski dejavnosti;

2. izvaja promocijo tehnološkega razvoja in inovacijske dejavnosti ter prenosa znanja med gospodarstvom, visokošolskimi zavodi, raziskovalnimi in izobraževalnimi organizacijami, državo in drugimi deležniki;

3. zagotavlja svetovanje in strokovno podporo nosilcem projektov za razvoj izdelkov, razvoj sistemskih rešitev, proizvodnih procesov in storitev pri pridobivanju informacij in finančnih virov;

4. spodbuja mednarodno sodelovanje, prenos in uporabo mednarodnega tehnološkega znanja in inovacijske dejavnosti;

5. spodbuja povezovanje in prenos znanja gospodarstva z visokošolskimi zavodi, raziskovalnimi in izobraževalnimi organizacijami, državo in drugimi deležniki;

6. spremlja izvajanje programov in ukrepov, vrednoti učinke inovacijske in tehnološko razvojne politike in vlaganj v znanstvenoraziskovalno ter inovacijsko dejavnost za povečanje konkurenčnosti gospodarstva;

7. zagotavlja podatke za usmerjanje in izvajanje inovacijske politike ter v okviru svoje dejavnosti in pristojnosti sodeluje z drugimi organizacijami na področju znanstvenoraziskovalne in inovacijske dejavnosti;

8. skrbi za pridobivanje dodatnih sredstev za izvajanje Znanstvenoraziskovalne in inovacijske strategije Slovenije;

9. sodeluje pri načrtovanju nacionalne tehnološko razvojne in inovacijske politike;

10. skladno s predpisi skrbi za redno poročanje o izvajanju letnih programov, uresničevanju finančnih načrtov in učinkih ministrstvu, pristojnemu za gospodarstvo, in ministrstvu, pristojnemu za inovacije;

11. zagotavlja javnost dela in skrbi za informiranje javnosti o usmeritvah in učinkih inovacijske politike;

12. izbira in izvaja aktivnosti inovacijske dejavnosti iz 7. do 10. točke tretjega odstavka 12. člena Zakona o znanstvenoraziskovalni in inovacijski dejavnosti;

13. zagotavlja financiranje nalog podpornega okolja iz tretjega odstavka 6. člena Zakona o znanstvenoraziskovalni in inovacijski dejavnosti z javnimi razpisi, javnimi pozivi ali s sklenitvijo neposredne pogodbe v skladu z javnofinančnimi predpisi;

14. vodi zbirke podatkov, določene z Zakonom o znanstvenoraziskovalni in inovacijski dejavnosti;

15. opravlja druge strokovne naloge skladno z namenom, za katerega je bila ustanovljena.«.

**5. člen**

V 17. členu se četrti odstavek spremeni tako, da se glasi:

»(4) Člani upravnega odbora v času opravljanja funkcije ne smejo kandidirati kot vodje projektov za sredstva agencije za financiranje znanstvenoraziskovalne dejavnosti iz 2. točke drugega odstavka 12. člena Zakona o znanstvenoraziskovalni in inovacijski dejavnosti in za sredstva agencije za izvajanje programov in ukrepov za spodbujanje tehnološkega razvoja in inovacijske dejavnosti iz 1. točke drugega odstavka 44. člena Zakona o znanstvenoraziskovalni in inovacijski dejavnosti.«.

**6. člen**

V 27. členu se drugi odstavek spremeni tako, da se glasi:

»(2) Člani znanstvenega sveta v času opravljanja funkcije ne smejo kandidirati kot vodje projektov za sredstva agencije za financiranje znanstvenoraziskovalne dejavnosti iz 2. točke drugega odstavka 12. člena Zakona o znanstvenoraziskovalni in inovacijski dejavnosti.«.

**7. člen**

V 29. členu se v napovednem stavku prvega odstavka za besedo »agencije« doda besedilo »na področju znanstvenoraziskovalne dejavnosti«.

**8. člen**

V 32. členu se tretji odstavek spremeni tako, da se glasi:

»(2) Člani inovacijskega sveta v času opravljanja funkcije ne smejo kandidirati kot vodje projektov za sredstva agencije iz 1. točke drugega odstavka 44. člena Zakona o znanstvenoraziskovalni in inovacijski dejavnosti.«.

**9. člen**

V 36. členu se v prvem odstavku za prvo alinejo doda nova druga alineja, ki se glasi:

»– sredstva proračuna EU;«.

Dosedanje druga do četrta alineja prvega odstavka postanejo tretja do peta alineja prvega odstavka.

**10. člen**

V 44. členu se v prvem odstavku v tretjem stavku za besedo »znanstvenoraziskovalne« doda besedilo »in inovacijske«.

**KONČNA DOLOČBA**

**11. člen**

**(začetek veljavnosti)**

Ta sklep začne veljati naslednji dan po objavi v Uradnem listu Republike Slovenije.

Št. 0070-6/2025/…

Ljubljana, ... septembra 2025

EVA 2025-3360-0007

 Vlada Republike Slovenije

 dr. Robert Golob

 predsednik

**Obrazložitev**

Z gradivom se v skladu s prvim odstavkom 52. člena Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25) predlaga sprejem Sklepa o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije, s katerim se veljavni Sklep o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) predvsem usklajuje z določbami Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25).

V nadaljevanju so obrazložitve k posameznim členom:

K 1. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodajajo vse veljavne pravne podlage veljavnega Zakona o znanstvenoraziskovalni in inovacijski dejavnosti (Uradni list RS, št. 186/21, 40/23, 102/24 in 40/25).

K 2. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodaja besedilo, ki je bilo uzakonjeno s 25. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da agencija opravlja z Zakonom o znanstvenoraziskovalni in inovacijski dejavnosti določene naloge odločanja o izbiri aktivnosti znanstvenoraziskovalne in inovacijske dejavnosti, ki se financirajo tudi iz sredstev proračuna EU.

K 3. členu: V skladu z drugim odstavkom 9. člena Uredbe o standardni klasifikaciji dejavnosti (Uradni list RS, št. 27/24 in 45/25) se s predlaganim gradivom v veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) usklajujejo dejavnosti Javne agencije za znanstvenoraziskovalno in inovacijsko dejavnost Republike Slovenije z novo Standardno klasifikacijo dejavnosti.

K 4. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se spreminja določba 9. člena, ki opredeljuje naloge agencije na področju inovacijske dejavnosti – in sicer tako, da se v spremenjeni določbi 9. člena upoštevajo tudi določbe, ki so bile uzakonjene s 7. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. zlasti tudi nove 8. do 10. točka tretjega odstavka 12. člena (financiranje inovacijske dejavnosti ter sofinanciranje inovacijskih projektov) ter novega četrtega odstavka 12. člena (financiranje nalog podpornega okolja) Zakona o znanstvenoraziskovalni in inovacijski dejavnosti.

K 5. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodaja določba, ki je bila uzakonjena z 27. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da člani upravnega odbora v času opravljanja funkcije ne smejo kandidirati kot vodje projektov za sredstva agencije za financiranje znanstvenoraziskovalne dejavnosti iz 2. točke drugega odstavka 12. člena Zakona o znanstvenoraziskovalni in inovacijski dejavnosti in za sredstva agencije za izvajanje programov in ukrepov za spodbujanje tehnološkega razvoja in inovacijske dejavnosti iz 1. točke drugega odstavka 44. člena Zakona o znanstvenoraziskovalni in inovacijski dejavnosti.

K 6. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodaja določba, ki je bila uzakonjena z 28. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da člani znanstvenega sveta v času opravljanja funkcije ne smejo kandidirati kot vodje projektov za sredstva agencije za financiranje znanstvenoraziskovalne dejavnosti iz 2. točke drugega odstavka 12. člena Zakona o znanstvenoraziskovalni in inovacijski dejavnosti.

K 7. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodaja besedilo, ki je bilo uzakonjeno z 28. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da je znanstveni svet najvišje strokovno telo na področju znanstvenoraziskovalne dejavnosti.

K 8. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodaja določba, ki je bila uzakonjena z 29. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da člani inovacijskega sveta v času opravljanja funkcije ne smejo kandidirati kot vodje projektov za sredstva agencije iz 1. točke drugega odstavka 44. člena Zakona o znanstvenoraziskovalni in inovacijski dejavnosti.

K 9. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se med prihodke agencije dodaja tudi sredstva proračuna EU. Določba s tem sledi besedilu, ki je bilo uzakonjeno s 25. členom Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da agencija opravlja z Zakonom o znanstvenoraziskovalni in inovacijski dejavnosti določene naloge v javnem interesu za zagotovitev trajnega, strokovnega in neodvisnega odločanja o izbiri aktivnosti znanstvenoraziskovalne in inovacijske dejavnosti, ki se financirajo iz državnega proračuna (kot opredeljuje sedaj veljavni Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije), temveč tudi iz sredstev proračuna EU (kot obrazloženo že zgoraj k 2. členu).

K 10. členu: V veljavnem Sklepu o ustanovitvi Javne agencije za znanstvenoraziskovalno in inovacijsko dejavnost Republike Slovenije (Uradni list RS, št. 48/23) se dodaja besedilo, ki je bilo uzakonjeno z 48. členu Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/25), tj. da morajo (enako kot to velja za prejemnike sredstev znanstvenoraziskovalne dejavnosti) tudi prejemniki sredstev inovacijske dejavnosti, ki jih na podlagi Zakona o znanstvenoraziskovalni in inovacijski dejavnosti financira agencija, v skladu s splošnim aktom agencije pošiljati podatke o rezultatih inovacijske dejavnosti in porabi proračunskih sredstev.

K 11. členu: Gre za končno določbo o začetku veljavnosti Sklepa o spremembah in dopolnitvah Sklepa o ustanovitvi Javne agencije za znanstvenoraziskovalno in inovacijsko dejavnost Republike Slovenije.